EkBass/fiwiki-20250220-pages-articles huggingface dataset:
Asteropeiaceae

Asteropeiaceae on muutamalajinen kasviheimo koppisiemenisten Caryophyllales- lahkossa, jonka tunnettuja heimoja ovat muun muassa tatar- (Polygonaceae), kohokki- (Caryophyllaceae) ja kaktuskasvit (Cactaceae). == Tuntomerkit == Kasvit ovat sienijuurellisia ainavihantia puita tai rento-oksaisia lamoavia pensaita. Lehdet ovat lyhytruotisia, yksinkertaisia ja korvakkeettomia; suonitus on varsin huomaamaton. Kukinto on varsipäätteinen eli terminaalinen, haarova, ja kukkaperissä on paljon esilehtiä. Pienessä kukassa on pian kariseva teriö ja 9–15 hedettä, joiden palhot ovat tyveltä kasvaneet yhteen. Sikiäin muodostuu kahdesta tai tavallisemmin kolmesta emilehdestä ja on yhdislehtinen ja kehänalainen. Sen pinnalla on sen poikki kulkeva luottipinta. Kärki-istukoissa on kaksi tai monta siemenaihetta kutakin emilehteä kohden. Hedelmä on pähkinämäinen, harvoin monisiemeninen, ja verhiö kasvaa siihen kiinni ja muodostaa siivet. Myös heteiden jäänteet ovat jäljellä hedelmässä. Siemenessä on käyrä alkio, jonka lehdet ovat spiraalimaisesti kiertyneet.Stevens 2001–, Viitattu 29.11.2014 == Levinneisyys == Asteropeiaceae kasvaa Madagaskarillahttp://www.mobot.org/mobot/research/apweb/maps/asteropeiaceaemap.gif. == Luokittelu == Aikaisemmin Asteropeiaceae vietiin usein teekasvien (Theaceae) yhteyteen, joista ne kuitenkin poikkeavat puun hyvin erilaisen anatomian suhteen. Heimon lähin sukulainen on Physenaceae-heimo, jonka kanssa se muodostaa sisarusparin Caryophyllales-lahkon evoluutiopuussa. Kladille ovat ominaista muun muassa kuljetussolukkolieriö nuoressa varressa, yhden tai kahden solukerroksen levyiset ydinsäteet, useiden jälsien puuttuminen ja heteenponsien avautuminen sivusuuntaan. Asteropeiaceae käsittää vain yhden suvun, Asteropeia, jossa on kahdeksan madagaskarilaista puuvartislajia. Asteropeia-lajithttp://www.theplantlist.org/tpl1.1/search?q=asteropeia: * Asteropeia amblyocarpa Tul. * Asteropeia densiflora Baker * Asteropeia labatii G.E.Schatz, Lowry & A.-E.Wolf * Asteropeia matrambody (Capuron) G.E.Schatz, Lowry & A.-E.Wolf * Asteropeia mcphersonii G.E.Schatz, Lowry & A.-E.Wolf * Asteropeia micraster Hallier f. * Asteropeia multiflora Thouars * Asteropeia rhopaloides (Baker) Baill. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuvia: http://www.arkive.org/asteropeia/asteropeia-micraster/image-G72667.html Luokka:Caryophyllales Luokka:Kasviheimot
Työlupa

Työlupa eli työntekijän oleskelulupa on viranomaisen myöntämä lupa, jonka turvin ulkomaalainen henkilö saa tehdä ansiotyötä. Pääsääntöisesti ulkomaalainen ei saa tehdä ansiotyötä ilman työlupaa. Viranomainen myöntää työluvan hakemuksesta "tarveharkinnan" perusteella. Suomessa työlupaa eivät tarvitse EU-kansalaiset sekä Norjan, Islannin, Liechtensteinin ja Sveitsin kansalaiset.http://toimistot.te-palvelut.fi/uusimaa-tyolupa-asiat Suomessa pitää olla työpaikka valmiina, kun hakee työntekijän oleskelulupaa.http://www.migri.fi/tyoskentely_suomessa/tyontekijat_ja_tyonteko/tyontekijan_oleskelulupa Tarveharkinta tarkoittaa, että muualta tuleva työntekijä saa oleskeluluvan vain, jos selvityksen mukaan sopivaa työvoimaa ei saa Euroopan unionista eikä Euroopan talousalueelta. Kansanedustaja Anna Kontula (vas) teki tarveharkinnan poistamisesta lakialoitteen, jonka 103 kansanedustajaa allekirjoitti syksyllä 2017. Suomalaisista taloustieteilijöistä 79 % kannattaa tarveharkinnan poistamista, 6 % oli eri mieltä. VATT:n ylijohtaja Juhana Vartiainen kirjoitti, että yritysten ulkomaisen rekrytoinnin tarveharkinta pitäisi poistaa kokonaan. Näin saataisiin Suomeen ne ihmiset, jotka todella työllistyisivät.Maahanmuuttajan hintalappu (kopio), Juhana Vartiainen, Valtion taloudellisen tutkimuskeskuksen VATT:n ylijohtaja, Suomen Kuvalehti 23/2014, 6.6.2014, sivut 18-19. ==Vaikeudet löytää työntekijöitä ja kasvu== Esimerkiksi Uudenmaan TE-toimistossa oli vuonna 2018 yli 2 000 työluvan ja kahdeksan kuukauden jono. Jopa 45 prosentilla työnantajista on vaikeaa löytää työntekijöitä avoimiin paikkoihinsa. Kymmenissä ammattiryhmissä on pulaa työntekijöistä ja täyttämättömät paikat hidastavat kasvua neljänneksessä yrityksistä. Osaaja- ja hakijapulaa on muuallakin. Kohtaanto-ongelmasta puhutaan kaikissa länsimaissa. Väestön ikääntyminen pahentaa ongelmia. ==Lähteet== ==Aiheesta muualla== *Maahanmuuttovirasto: Työntekijän oleskelulupa Luokka:Työ Luokka:Siirtolaisuus
Anže Lanišek

Anže Lanišek (s. 20. huhtikuuta 1996 Ljubljana) on slovenialainen mäkihyppääjä ja MM-mitalisti. Hän edustaa seuratasolla kotimaansa SSK Mengešiä. Mäkihypyn maailmancupissa Lanišek debytoi vuonna 2014 Planicassa. Ensimmäiset maailmancupin pisteensä hän saavutti kauden 2014–2015 avauskilpailussa Klingenthalissa ollen 21:s. Ensimmäisen palkintosijansa hän saavutti Wisłassa marraskuussa 2019 ollen toinen. Viikkoa myöhemmin hän oli Rukalla kolmas. Ensimmäisen voittonsa hän saavutti Rukalla marraskuussa 2021. Lisäksi hän on sijoittunut kolmanneksi Engelbergissä joulukuussa 2020 ja toiseksi Innsbruckissa sekä Zakopanessa tammikuussa 2021 ja Rukalla marraskuussa 2021. Kauden 2020–2021 kokonaispisteissä hän oli yhdeksäs. Kaudella 2021–2022 hän sijoittui Titisee-Neustadtissa kahdesti toiseksi sekä Zakopanessa ja Planicassa kerran kolmanneksi. Maailmancupin kokonaiskilpailussa hän oli seitsemäs ja lentomäkicupissa viides. Kaudella 2022–2023 hän voitti Rukalla sekä Titisee-Neustadtissa ja oli Wisłassa sekä Titiseessä toinen. Hän voitti Engelbergin ensimmäisen kilpailun ja sijoittui jälkimmäisessä kolmanneksi. Mäkiviikolla hän sijoittui Garmisch-Partenkirchenissä toiseksi, Innsbruckissa kolmanneksi, Bischofshofenissa toiseksi ja kokonaistuloksissa kolmanneksi. Helmikuussa hän oli toinen Willingenissä. Maaliskuussa hän saavutti Oslossa voiton ja kakkossijan, Lillehammerissa hän oli toinen ja Vikersundissa kolmas. Kauden päätösviikonloppuna Planican lentomäessä hän oli kahdesti toinen. Hän sijoittui kolmanneksi maailmancupin kokonaiskilpailussa, lentomäkicupissa ja Raw Air -kiertueella. Uudenvuodenpäivänä 2024 hän voitti Garmisch- Partenkirchenissä. Bischoshofenissa hän sijoittui kolmanneksi ja mäkiviikon kokonaiskilpailussa viidenneksi. Zakopanessa hän sijoittui kolmanneksi. Kaudella 2024–2025 hän sijoittui Willingenin ensimmäisessä kilpailussa toiseksi ja Lake Placidin jälkimmäisessä kilpailuissa kolmanneksi. Nuorten olympialaisissa Lanišek on voittanut yhden kullan ja yhden hopean sekä Euroopan nuorten olympiafestivaaleilla yhden kullan ja kaksi hopeaa. Lentomäen MM-kilpailuissa hän oli kahdestoista sekä Kulmissa 2016 että Planicassa 2020. Oberstdorfin MM-kilpailuissa 2021 Lanišek saavutti pronssia normaalimäessä ja oli viides suurmäessä. Pekingin olympialaisissa 2022 hän sijoittui normaalimäessä 13:nneksi. Vikersundin lentomäen MM-kilpailuissa 2022 Lanišek voitti Slovenian joukkueessa kultaa ja sijoittui henkilökohtaisessa kilpailussa viidenneksi. Planican MM-kilpailuissa 2023 hän saavutti kultaa joukkuemäessä ja pronssia sekajoukkuemäessä. Normaalimäessä hän oli yhdeksäs ja suurmäessä yhdestoista. Lanišekilla on hallussaan Planican Bloudkova Velikankan HS139-mäen sekä talvi- että kesäennätys. Talviennätys 149 metriä syntyi vuoden 2014 Slovenian yhdistetyn-mestaruuskilpailuissa. Kesäennätys on 140 metriä. == Lähteet == * Luokka:Slovenialaiset mäkihyppääjät Luokka:Vuonna 1996 syntyneet Luokka:Elävät henkilöt
Timo André Bakken

Timo André Bakken (s. 21. maaliskuuta 1989) on norjalainen maastohiihtäjä, joka on erikoistunut sprintteihin. Hän edustaa Konnerud IL -seuraa. Bakken debytoi maastohiihdon maailmancupissa Drammenin sprintissä maaliskuussa 2008. Ensimmäiset maailmancupin pisteensä Bakken saavutti maaliskuussa 2009 Trondheimin sprintissä oltuaan 14:s. Tuo sijoitus oli myös Bakkenin paras ennen Kuusamon sprinttiä marraskuussa 2014, jolloin Bakken oli yhdeksäs ja sijoittui myös ensimmäistä kertaa maailmancupissa kymmenen parhaan joukkoon. Palkintokorokkeelle Bakken pääsi uransa ensimmäistä kertaa helmikuussa 2015 ollen Östersundin sprintissä kolmas. Junioreiden MM-kilpailuissa Praz de Lys- Sommandissa 2009 Bakken saavutti hopeaa perinteisen hiihtotavan sprintissä. Alle 23-vuotiaiden MM-kilpailuissa Otepäässä 2011 Bakken saavutti myös hopeaa perinteisen hiihtotavan sprintissä. Vuonna 2012 Bakken teki maailmanennätysajan 100 metrin hiihdossa, mutta seuraavana vuonna Ludvig Søgnen Jensen rikkoi sen. == Lähteet == Luokka:Norjalaiset maastohiihtäjät Luokka:Vuonna 1989 syntyneet Luokka:Elävät henkilöt
Tapani Riekkinen

Paavo Viljo Tapani Riekkinen (s. 27. tammikuuta 1937 Nilsiä) on suomalainen ekonomi ja kirjailija. Riekkisen vanhemmat olivat apulaispiiriesimies Vilho Einari Riekkinen ja opettaja Anni Räsänen. Hän pääsi ylioppilaaksi Kuopion lyseosta 1955 ja valmistui ekonomiksi Helsingin kauppakorkeakoulusta 1959. Riekkinen toimi 1959–1979 pääasiassa vientimarkkinoinnin johtotehtävissä Wärtsilän, Vaasan Höyrymylly Oy:n, Askon ja Finluxin palveluksessa Suomessa, Kölnissä ja Brysselissä. Hän kirjoitti taloutta ja politiikkaa käsitelleitä kolumneja ja artikkeleita suomalaisiin lehtiin pääasiassa nimimerkillä. == Teoksia == ;Omalla nimellä * Pienliikkeenhoito: Esimerkkinä elektroniikan jälkimarkkinointi. Infopress, Helsinki 1979 * Yhtiön mies: Romaani. Gummerus 1979 * Suuri aika: Fantasiaromaani lähitulevaisuudesta. Ecoluru, Espoo 2009 * Talisman I: Historiapitoinen seikkailuromaani kivikaudesta vuoteen 1659. Ecoluru, Espoo 2014 ;Nimimerkillä T. Isioma * Olipa kerran... Rötkeltäjä: Tarina pesäkiusatusta sudenpennusta, josta tuli isona Aurinkosaaren kuningas! Kuvitus Heli Naskali. Ecoluru, Espoo 2011 == Lähteet == * Tapani Riekkinen SKS:n kirjailijamatrikkelissa (Archive.org) * Curriculum vitae: Tapani Riekkinen. * Pohjoissavolaisen kaunokirjallisuuden bibliografia: Tapani Riekkinen. * Kirjasampo.fi: Tapani Riekkinen. Luokka:Suomalaiset kirjailijat Luokka:Vuonna 1937 syntyneet Luokka:Elävät henkilöt
Marija Guštšina

Marija Igorevna Guštšina (; s. 10. lokakuuta 1989 Nižni Tagil) on venäläinen maastohiihtäjä. Guštšinan suurin saavutus on MM-pronssi 4×5 kilometrin viestistä vuoden 2013 MM-kisoista Val di Fiemmestä. Guštšina debytoi maastohiihdon maailmancupissa tammikuussa 2011 Otepäässä. Hän saavutti nuorten MM-kisoista kultaa vuodelta 2012 Erzurumista ja hopeaa vuodelta 2011 Otepäästä. Guštšinan paras sijoitus maailmancupissa on vuodelta 2012 11. sija Canmoresta Kanadasta. == Lähteet == * http://data.fis-ski.com/dynamic/athlete- biography.html?sector=CC&competitorid;=141064&type;=result&category;=WC&season;=ALL&sort;=&discipline;=ALL&position;=30&place;=&Submit;=Search&limit;=50 Luokka:Venäläiset maastohiihtäjät Luokka:Vuonna 1989 syntyneet Luokka:Elävät henkilöt
Sirkka Soulanto

Sirkka Sinikka Soulanto (s. 4. tammikuuta 1937 Viitasaari) on suomalainen perhepäivähoitaja ja lasten- ja nuortenkirjailija. == Teoksia == * Taivaasta tuulee. Ristin voitto, Tikkurila 1969 * Eksyksissä. Ristin voitto, Tikkurila 1970 * Vain ihmisiä. Ristin voitto, Tikkurila 1970 * Suosaaren arvoitus. Ristin voitto, Tikkurila 1971 * Tapahtui kesällä Suomessa. Nuorten kirjakerho 8. Ristin voitto, Tikkurila 1975 * Tarinoita sadun ja toden maailmasta : Ristin voiton 1979 julistamaa Lapsen vuoden kirjoituskilpailun käsikirjoitussatoa ; kert. Martta Pennanen, Sirkka Soulanto ja Marjo Soulanto ; kuv. Inge Löök. RV-kirjat, Vantaa 1980 * Helmiä, helmiä.... Nuorten kirjakerho 41. RV-kirjat, Vantaa 1981 * Kuutamon puutarha. Nuorten kirjakerho 47. RV-kirjat, Vantaa 1982 * Laula, mustarastas. RV-kirjat, Vantaa 1986 == Lähteet == * * Kirjasampo.fi : Sirkka Soulanto Luokka:Suomalaiset lasten- ja nuortenkirjailijat Luokka:Vuonna 1937 syntyneet Luokka:Elävät henkilöt
A Diamond for Disease

A Diamond for Disease on yhdysvaltalaisen teknisen death metal -yhtye Arsisin EP-levy. Se julkaistiin vuonna 2005 levymerkillä Willowtip Records. == Kappaleet == # # # == Kokoonpano == ;Yhtye * Michael Van Dyne – rummut * James Malone – murinalaulu, kitara, bassokitara * James Murphy – masteroija ;Tuotanto * Eyal Levi – tuottaja, äänittäjä, miksaaja * Michael Van Dyne – tuottaja * Mark Riddick – grafiikka == Arvostelut == * Sputnikmusic: Sputnikmusic: Staff review == Lähteet == == Aiheesta muualla == * * A Diamond for Disease discogs.com -sivustolla Luokka:Vuoden 2005 EP:t Luokka:Arsisin albumit
Zirkonium(IV)kloridi

Zirkonium(IV)kloridi eli zirkoniumtetrakloridi (ZrCl4) on zirkoniumin ja kloorin muodostama epäorgaaninen molekyyliyhdiste. Yhdistettä käytetään metallisen zirkoniumin ja zirkoniumyhdisteiden valmistukseen. ==Ominaisuudet== Zirkonium(IV)kloridi on huoneenlämpötilassa valkoista kiteistä alkeiskopiltaan monokliinistä ainetta. Yhdiste esiintyy kiinteänä polymeerisessä muodossa, jonka rakenne koostuu ZrCl6-oktaedreistä ja jokainen oktaedri on kiinnittynyt toiseen oktaedriin kahdesta särmästään muodostaen siksakmaisen ketjun. Tavanomaisissa paineissa yhdiste sublimoituu ennen sulamispistettään. Kaasufaasissa zirkonium(IV)kloridi esiintyy monomeerina. Yhdiste ei liukene veteen, mutta hydrolysoituu veden vaikutuksesta zirkoniumoksidikloridiksi, sen oktahydraatiksi ja vetykloridiksi. Yhdiste on Lewis-happo ja muodostaa komplekseja Lewis-emästen kanssa, esimerkiksi alkalimetalli- ja ammoniumklkoridiliuosten kanssa reagoidessa muodostuu heksaklorozirkonaatti(IV)-ioni ([ZrCl6]2-).Ralph H. Nielsen & Gerhard Wilfing: Zirconium and Zirconium Compounds, Ullmann's Encyclopedia of Industrial Chemistry, John Wiley & Sons, New York, 2010. Viitattu 29.11.2014 ==Valmistus ja käyttö== Zirkonium(IV)kloridia voidaan valmistaa kuumentamalla zirkoniummetallia kloorin tai vetykloridin läsnä ollessa yli 300 °C:n lämpötilaan tai kuumentamalla zirkonin tai zirkoniumdioksidin ja hiilen seosta kloorin läsnä ollessa noin 700 °C:n lämpötilaan. Tuote voidaan puhdistaa tislaamalla. Erityisesti laboratoriomittakaavassa erittäin puhtaan zirkonium(IV)kloridin valmistamiseen soveltuu zirkoniumdioksidin kuumentaminen 450 °C:n lämpötilaan tetrakloorimetaanin tai fosgeenin toimiessa klooraavana reagenssina. :ZrO2 \+ 2 C + 2 Cl2 → ZrCl4 \+ 2 CO Zirkonium(IV)kloridia voidaan käyttää metallisen zirkoniumin valmistukseen pelkistämällä sitä alkalimetallien tai maa-alkalimetallien esimerkiksi magnesiumin avulla. Yhdisteestä valmistetaan myös zirkoniumin yhdisteitä kuten zirkoniumdioksidia, zirkoniumnitridi- ja -karbidipinnoitteita, orgaanisia zirkoniumyhdisteitä ja zirkoniumalkoksideja. ==Lähteet== Luokka:Kloridit Luokka:Zirkoniumyhdisteet
Oh Africa

Oh Africa on yhdysvaltalaismuusikko Akonin kappale, jolla vierailee yhdysvaltalaislaulaja Keri Hilson. Se on hyväntekeväisyyssingle, joka julkaistiin Akonin hyväntekeväisyysprojektia varten antaakseen tukea Afrikan vähäosaisille lapsille. Kappale julkaistiin digitaalisesti ladattavana 52:n Grammy-palkintogaalan vastaisena yönä 31. tammikuuta 2010 musiikkivideon kera. Soweto Gospel Choir sekä nuoret sisarukset monista maista esiintyvät myös singlellä. Jalkapalloilijat Thierry Henry, Didier Drogba, Kaká, Fernando Torres, Lionel Messi, Frank Lampard, Michael Ballack sekä Andrei Aršavin esiintyvät omassa cameoroolissaan musiikkivideolla. ==Kappalelista== # "Oh Africa" # "Oh Africa" (Instrumental) # "Oh Africa" (Video) # "Oh Africa" (Making Of The Commercial) # "Oh Africa" (Making Of The Song) ==Listasijoitukset== Listat (2010) Paras sijoitus Tanska (Tracklisten) 8 Unkari (Single Top 20) 4 Sveitsi (Swiss Music Charts) 52 Iso-Britannia (Britannian singlelista) 56 ==Lähteet== Luokka:Vuoden 2010 kappaleet Luokka:Akonin kappaleet
Vladislav Šajahmetov

Vladislav Nailjevitš Šajahmetov (; s. 25. elokuuta 1981 Revda) on venäläinen futsalpelaaja, joka edustaa MFK Dinamo Yamalia ja Venäjän futsalmaajoukkuetta. Viisiin EM-kisoihin osallistunut Šajahmetov on saavuttanut kolme EM-hopeaa ja yhden EM-pronssin. Vuonna 2007 Šajahmetov valittiin myös maailman parhaaksi futsalpelaajaksi historian toistaiseksi ainoana venäläisenä. Šajahmetovin pelipaikka on pivot. Seuratasolla hänen suurin menestyksensä on UEFA Futsal Cupin voitto MFK Viz-Sinaran kanssa kaudelta 2007-2008. Šajahmetovin isä on tataari ja äiti venäläinen. == Lähteet == * http://www.fifa.com/worldfootball/statisticsandrecords/players/player=299649/index.html Luokka:Venäläiset futsalpelaajat Luokka:Vuonna 1981 syntyneet Luokka:Elävät henkilöt
Chihuahua (kappale)

Chihuahua on sveitsiläisartisti DJ Bobon kappale. Se oli ensimmäinen single hänen kymmeneltä, Visions-studioalbumilta ja se julkaistiin vuosina 2002 ja 2003 monissa valtioissa. Se oli hänen tähän asti menestynein single, saavuttaen listan kärjen Ranskassa ja Sveitsissä, muodostuen samalla yhdeksi vuoden kesähiteistä. Sitä voidaan pitää myös DJ Bobon nimikkokappaleena. ==Lähteet== Luokka:Vuoden 2003 kappaleet Luokka:Sveitsiläiset musiikkikappaleet Luokka:Dancekappaleet
Venla Sainio

Venla Orvokki Sainio, (s. 25. tammikuuta 1937 Jääski) on suomalainen filosofian tohtori, historiantutkija, opettaja, lastenkirjailija ja freelance- toimittaja Sainio väitteli tohtoriksi 1978 Jyväskylän yliopistosta, väitöskirja käsitteli ensimmäisenä naisena filosofian tohtoriksi Suomessa vuonna 1896 väitellyttä Tekla Hultinia.Tekla Hultinia juhlittiin Helsingissä, Suomalainen Naisliitto 23.4.2014 Vuodesta 1995 hän on ollut freelance- toimittaja (Kirjamees Ky Panu Sainion kanssa). == Teoksia == Nimellä Venla Kiiski: * Tekla Hultin, poliitikko, väitöskirja. Studia historica Jyväskyläensia 15. Jyväskylän yliopisto, Jyväskylä 1978 Nimellä Venla Sainio: * Panun pyjama ja muita iltasatuja ; kuv. Marja Ilmarinen-Järvinen. Otava 1979 * Paronin seikkailut. SLEY-kirjat, Helsinki 1981 * Kesäkissa. SLEY-kirjat, Helsinki 1982 * Kun Isä Jumalakin innostui : legendoja ; kansi ja kuv. Marjaliisa Pitkäranta. SLEY-kirjat, Helsinki 1982 * Reska Rusakko ; kansi ja kuv. Osmo Omenamäki. SLEY-kirjat, Helsinki 1983 * Tuhatwuotinen vihreä luuta : satuja ; kansi ja kuv. Marjaliisa Pitkäranta. SLEY-kirjat, Helsinki 1986 * Varisvaaran valtias ; kuv.: Marjaliisa Pitkäranta. SLEY-kirjat, Helsinki 1988 * Historiankirja. 5, Aaro Suomela, Venla Sainio, Pekka Tenhunen, Päiviö Tommila. WSOY * Opettajan opas, Pekka Tenhunen. WSOY. * Historiankirja. 6, Aaro Suomela, Venla Sainio, Pekka Tenhunen, Päiviö Tommila. WSOY. * Opettajan opas, Pekka Tenhunen. WSOY. * Historiankirja. 7, Aaro Suomela, Venla Sainio, Pekka Tenhunen, Päiviö Tommila. WSOY. * Opettajan opas, Venla Sainio. WSOY. * Historiankirja 8, Merja Manninen, Venla Sainio, Aaro Suomela, Pekka Tenhunen, Päiviö Tommila. WSOY. * Opettajan opas, Venla Sainio. WSOY. * Suomen Kansallisbiografia 1-10. SKS. Helsinki 2003-2008: 80 henkilöartikkelia. == Toimitustöitä == * Koskaan ei voi tietää : Kouvolan dekkaritapahtuman novellikilpailun parhaat 2001 ; toimittajat Venla Sainio, Ritva Sorvali, Pirkko Viren. Kouvolan kaupunki, Kouvola 2001 * Rikos pikkukaupungissa : Kouvolan dekkaritapahtuman novellikilpailun parhaat 2003 toimittajat Venla Sainio, Ritva Sorvali, Maritta Naumanen. Kouvolan kaupunki, Kouvola 2003 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Vuonna 1937 syntyneet Luokka:Elävät henkilöt
Saad Assis

Saad Fransisco de Assis (s. 26. lokakuuta 1979 São Paulo, Brasilia) on brasilialaissyntyinen italialainen futsalpelaaja. Hän edustaa espanjalaista FC Barcelona Futsalia ja Italian futsalmaajoukkuetta. Assis on edustanut Italiaa vuodesta 2007, jolloin hän sai myös maan kansallisuuden. Italiaan Assis tuli vuonna 2005, pelaamaan Luparenseen. Hän on voittanut kaksi pronssia MM- kilpailuista vuosilta 2008 ja 2012. EM-kilpailuista Assis on voittanut yhden kullan vuodelta 2014 sekä yhden hopean ja pronssin. Seuratasolla hän on edustanut FC Barcelona Futsalia vuodesta 2008 asti. Hän on pelannut joukkueessa yli 150 ottelua. Ennen vuosiaan Italiassa Assis pelasi myös muutamia otteluita Brasilian futsalmaajoukkueessa. == Lähteet == * http://www.fifa.com/worldfootball/statisticsandrecords/players/player=180044/index.html Luokka:Italialaiset futsalpelaajat Luokka:Brasilialaiset futsalpelaajat Luokka:Vuonna 1979 syntyneet Luokka:Elävät henkilöt
Raili Elovaara

Raili Inkeri Elovaara (s. 3. tammikuuta 1937 Helsinki) on suomalainen kirjallisuudentutkija. Hän toimi Helsingin yliopiston yleisen kirjallisuustieteen dosenttina ja ajoittain vt. apulaisprofessorina 1966–1992 sekä Jyväskylän yliopiston yleisen kirjallisuustieteen vs. professorina 1992–1994. Elovaara väitteli tohtoriksi 1976 Helsingin yliopistossa tutkielmalla, joka käsitteli identiteetin ongelmaa Samuel Beckettin proosatuotannossa. == Teoksia == * The problem of identity in Samuel Beckett's prose: An approach from philosophies of existence. Väitöskirja. Annales Academiae scientiarum Fennicae, Dissertationes humanarum litterarum 8. Suomalainen tiedeakatemia, Helsinki 1976. * Eksistentiaalifilosofisen kirjallisuudentutkimuksen premisseistä ja soveltuvuudesta. Opuscula philosophica Turkuensia, fasc. 6. Societas philosophica et phaenomenologica Finlandiae, Turku 1978. * ”Olen tyhjä huone”: Tutkielma sanataiteen metaforista ja symboleista. Yliopistopaino, Helsinki 1992. == Lähteet == Luokka:Jyväskylän yliopiston professorit Luokka:Suomalaiset kirjallisuustieteilijät Luokka:Vuonna 1937 syntyneet Luokka:Elävät henkilöt Luokka:Suomalaiset professorit
Arecibo-viesti

Arecibo-viesti (engl. Arecibo Message) on Arecibon radioteleskooppilla avaruuteen lähetetty viesti maan ulkopuolisen älyn etsimiseen ja tiedottamaan maan elämän olemassaolosta. Viesti lähetettiin 16. marraskuuta 1974 kohti M13-tähtijoukkoa. Käytännössä katsoen vastauksen saaminen kestäisi ainakin 50 000 vuotta (25 000 suuntaansa), jos joku vastaisi viestiin. On kuitenkin huomioitava, että kohde on jo ehtinyt liikkua paikaltaan tuolloin. Radiosignaalin kokonaispituus on noin 3 minuuttia. Avattuna (ks. kuva) viestin pituus on 73 ruutua ja leveys 23 ruutua. Molemmat luvut ovat alkulukuja. Viesti koostuu mm. seuraavista osista: * Kymmenjärjestelmän luvut 1-10 binaarikoodina * DNA:n esiintyvien alkuaineiden järjestysluvut * DNA:n nukleotidien kaavat * Kuva DNA:n kaksoiskierteestä * Ihmishahmo ja maailman väkiluku * Kuva aurinkokunnasta (Aurinko ja 9 planeettaa) * Kuva Arecibon radioteleskoopista ja läpimitasta == Luvut 1–10 == Luvut 1–10 on kirjoitettu binäärilukuina niin, että alin merkki ilmaisee luvun alkamista (kaaviossa X). Ylemmillä riveillä valkoiset ruudut vastaavat ykkösiä, mustat nollia. Luvut 8-10 on jouduttu kirjoittamaan eri tavalla kuin muut luvut sijoittamalla lukua 8 (=23 vastaava ruutu viereiseen sarakkeeseen. 1 2 3 4 5 6 7 8 9 10 ---------------------- 0 0 0 1 1 1 1 00 00 00 0 1 1 0 0 1 1 00 00 10 1 0 1 0 1 0 1 01 11 01 X X X X X X X X X X === DNA:ssa esiintyvät alkuaineet === H C N O P 1 6 7 8 15 \---------- 0 0 0 1 1 0 1 1 0 1 0 1 1 0 1 1 0 1 0 1 X X X X X Numerot 1, 6, 7, 8, ja 15 osoittavat vedyn (H), hiilen (C), typen (N), hapen (O), ja fosforin (P) järjestysluvut kirjoitettuina edellä selitetyllä tavalla binäärilukuina. DNA koostuu näistä alkuaineista. ===Nukleotidit=== DNA:n nukleotidit koostuvat fosfaatista, deoksiriboosista ja jostakin orgaanisesta emäksestä, joita ovat adeniini, tymiini, sytosiini ja guaniini. Kaavioilla on osoitettu, mitä edellä luetelluista alkuaineista ne sisältävä ja kuinka monta atomia molekyylissä. Deoksiriboosi (C5H7O) Adeniini (C5H4N5) Tymiini (C5H5N2O2) Deoksiriboosi (C5H7O) Fosfaatti (PO4) Fosfaatti (PO4) Deoksiriboosi Sytosiini (C4H4N3O) Guaniini (C5H4N5O) Deoksiriboosi Fosfaatti (PO4 Fosfaatti (PO4 Esimerkiksi kuvan vasemmassa ja oikeassa yläkulmassa on deoksiriboosi (C5H7O), jonka kaava on luettava näin: 11000 10000 11010 XXXXX \----- 75010 eli 7 vetyatomia, 5 hiiliatomia, 0 typpiatomia, 1 happiatomi, ja 0 fosforiatomia. ===Kaksoiskierre=== 11 11 11 11 11 01 11 11 01 11 01 11 10 11 11 01 X 11111111 11110111 11111011 01011110 (binaari) = 4 294 441 822 (desimaali) == Aurinkokunta == Aurinkokunta-osio esittelee aurinkokunnan keskeiset kappaleet. Vasemmalta oikealle ovat Aurinko, Merkurius, Venus, Maa, Mars, Jupiter, Saturnus, Uranus, Neptunus ja Pluto (Plutoa ei kuitenkaan enää nykyään lasketa aurinkokunnan planeetaksi). Maata vastaava merkki on sijoitettu muita ylemmäksi ja ihmishahmon kohdalle osoittamaan, millä planeetalla ihmiset asuvat. == Aiheesta muualla == Luokka:Maan ulkopuolinen elämä Luokka:1974
Butyylikumi

thumb|Butyylikumista valmistetut suojakäsineet. Butyylikumi (lyh. IIR, engl. isobutylene-isoprene rubber) on isobuteenin ja isopreenin muodostama kopolymeeri. Butyylikumi on samalla synteettinen kumi ja elastomeeri. Butyylikumi on yleiskumi monenlaisiin käyttötarkoituksiin. Butyylikumilla on hyvä kemiallinen kestävyys ja se soveltuu moniin teollisuuden käyttökohteisiin. Butyylikumin kaasujen läpäisevyys on alhainen ja otsonin kestävyys hyvähttps://www.tut.fi/ms/muo/vert/6_elastomeric_materials/iir.htm. Butyylikumi ei päästä juurikaan ilmaa lävitseenhttp://www.britannica.com/EBchecked/topic/86798/butyl-rubber-IIR. Butyylikumista valmistetaan muiden muassa suojakäsineitä, vaimennusmattoja, autonrenkaiden sisäosia ja erilaisia muita osia, kuten esimerkiksi tulppia. Butyylikumista valmistetut suojakäsineet kestävät hyvin ketoneita (mm. asetonia), estereitä, voimakkaita happoja, aldehydejä, amideita, amiineita ja alkoholejahttp://www.tyosuojelu.fi/upload/oppaita26.pdf . Butyylikumi ei kestä hiilivetyliuottimia tai öljyjähttp://www.salhydro.fi/files/PDF/salhydro_teollisuus_2011_web.pdf. Butyylikumin valmistuksen tarveaineet saadaan maakaasusta tai maaöljyn kevyistä tislaustuotteista. ==Lähteet== ==Aiheesta muualla== *Encyclopaedia Britannica: Butyl rubber Luokka:Kopolymeerit
IRR

IRR voi tarkoittaa seuraavia: *Efektiivinen korko, diskonttauskorko *Butyylikumi, synteettinen kumi.
Punka-Heikki

Henrik (Heikki) Johan Kuosmanen eli Punka-Heikki (1861 – 1924) oli suomalainen Nilsiässä Pohjois-Savossa elänyt rikollinen.Ismon tarinoita 31.12.2012 : Nilsiän kunta (1869-2012) Heikki Kuosmasen vanhemmat olivat Juho Kuosmanen (1837–1920) ja Riitta Markkanen (1839–1914). Hän oli naimisissa Roosa Josefina Rökmanin (s. 1866) kanssa. Heillä oli seitsemän lasta.Pekka Korhonen, s. 1575, k. 1635 ja hänen jälkeläisensä, taulu 137 Punka-Heikki asui Punkalan tilalla Nilsiän Sääskiniemessä Tahkovuoren juurella suunnilleen nykyisen Tahkovuoren matkailukeskuksen golfkentän sijaintipaikalla. Hän tuli koko maakunnassa tunnetuksi rosvojoukon johtajana ja siitä, että hän onnistui huijaamaan itselleen jopa kokonaisen maatilan ostamalla tilan myyjän omilla rahoilla. Heikin tilalla oli parhaimmillaan yhtäaikaa kaksikin emäntää, joiden kummankaan kanssa hän ei ollut virallisesti vihillä. TahkoNew talvi 2012, sivu 6 Heikin rosvoilua helpotti se, että hän toimi syrjäseudulla, jossa viranomaisten valvonta oli heikkoa ja lisäksi hän onnistui lahjomaan viranomaisia. Punka-Heikin toimintaan viittaa sanonta "Nilsiässä ei varasteta hevosta pienempää eikä maatilaa suurempaa". Suomen sisällissodan aikana Punka- Heikki esiintyi tilanteen mukaan joko punaisena tai valkoisena. Hänellä oli lukuisia vihamiehiä ja lopulta hänet ammuttiin 1924, tekijää tai tekijöitä ei koskaan saatu selville. Kirjailija Matti Pajula on kirjoittanut Punka-Heikistä näytelmän Punka - väärä mies, joka esitettiin 2004. Pajulan näytelmän Punka - väärä mies synopsis == Lähteet == Luokka:Suomalaiset rikolliset Luokka:Suomalaiset henkirikosten uhrit Luokka:Vuonna 1861 syntyneet Luokka:Vuonna 1924 kuolleet
Joachim Hauer

Joachim Hauer (s. 2. helmikuuta 1991) on norjalainen mäkihyppääjä, joka edustaa Bækkelagets SK -seuraa. Hauer kilpaili mäkihypyn maailmancupissa ensimmäisen kerran Sapporossa tammikuussa 2014. Ensimmäiset maailmancupin pisteensä hän saavutti Kuusamossa marraskuussa 2014 oltuaan 29:s. Ainoan palkintosijansa hän saavutti Nižni Tagilissa joulukuussa 2015 oltuaan kolmas. == Lähteet == Luokka:Norjalaiset mäkihyppääjät Luokka:Vuonna 1991 syntyneet Luokka:Elävät henkilöt
Nitriilikumi

Nitriilikumi (lyhenne NBR, akryyli-nitriili-butadieeni, engl. nitrile butadiene rubber) on akryylinitriilin ja butadieenin muodostama kopolymeeri. Nitriilikumi on samalla synteettinen kumi ja elastomeeri. Nitriilikumilla on hyvä öljynkestävyys ja sitä käytetään erityisesti öljynkestävyyttä vaativiin tarkoituksiin. Nitriilikumia käytetään öljy- ja polttoaineletkujen sisäkumina. Nitriilikumilla on huono säänkestävyys, koska se muuttuu jäykäksi alhaisissa lämpötiloissa. IG Farbenin nitriilikumin tuotanto natsi-Saksassa vuosi tuhatta tonnia 1935 0 1936 1 1937 4 1938 6 1939 22 1940 41 1941 71 1942 101 1943 120 lähde: G. Plumpe, Die IG Farbenindustrie AG, Berliini 1990, s. 385 Nitriilikumia kutsutaan myös Bunaksi. Toisen maailmansodan aikaan kansallissosialistisessa Saksassa IG Farben valmisti niitriilikumia Buna Werke -teollisuuskomplekseissa. IG Farben valmisti nitriilikumia Perbunan-nimellä ensi kertaa vuonna 1935. Kansallissosialistisessa Saksassa nitriilikumi oli kautsun korvike ja siitä valmistettiin erityisesti tiivisteitä ja ajoneuvojen renkaita. Yhdysvaltalaisen Standard Oil -öljy-yhtiön tutkimusosastolla työskennellyt Frank Howard kirjoitti nitriilikumiprojektista teoksen Buna Rubber: The Birth of an Industry. == Lähteet == ==Aiheesta muualla== *Encyclopaedia Britannica: Nitrile rubber Luokka:Kopolymeerit
Jääpallon Allsvenskan-kausi 2011–2012

Ruotsin jääpallon Allsvenskan pelattiin kaudella 2011-2012 kahdessa kahdentoista joukkueen lohkossa, joissa pelattiin kaksinkertainen sarja. Lohkojen parhaat nousivat suoraan Elitserieniin ja lohkojen kakkoset karsivat Elitseienin kolmanneksi ja neljänneksi heikointa selviytyivät vastaan, lohkojen kaksi heikointa putosi 1. divisioonaan ja lohkojen sijoille 9.-10. sijoittuneet joutuivat karsimaan Allsvenskanin sarjapaikastaan. == Pohjoislohko - runkosarjan lopputilanne ja maalintekijät (ml. suomalaiset)== Sija Pelaaja Joukkue Maalit 1\. Tobias Björklund Ljusdals BK 53 2\. Harri Hiukka HaparandaTornio Bandy 37 2\. Lars Buskqvist Örebro SK 37 \- Veli-Matti Körkkö HaparandaTornio Bandy 15 \- Sakari Pörhölä HaparandaTornio Bandy 5 \- Marko Miinala HaparandaTornio Bandy 4 \- Vesa Vuokila HaparandaTornio Bandy 3 \- Mika Lukkarila HaparandaTornio Bandy 2 \- Patrik Huber IFK Rättvik 1 == Etelälohko == Sija Pelaaja Joukkue Maalit 1\. Oscar Henriksson Jönköping Bandy 49 2\. William Sjöberg Tranås BoIS 47 2\. Lukas Persson IFK Motala 37 ==Karsinnat== Karsinnat pelattiin kaksiosaisina, ja ne aloitettiin Allsvenskan-seuran kotikentällä. Joukkue 1 Tulos Joukkue 2 Ottelu 1 Ottelu 2 Örebro SK 8-13 IK Sirius 3-6 5-7 Gripen Trollhättan BK 5-11 Vetlanda BK 2-5 3-6 Sirius ja Vetlanda säilyivät Elitserienissä. ==Allsvenskan-karsinnat== Joukkue #1 Maalit Joukkue #2 Ottelu 1 Ottelu 2 BK Derby Bandy 9-21 Frillesås BK 5-7 4-14 Otterbäckens BK 5-14 IF Boltic 4-4 1-10 Djurgården IF 3-11 Finspångs AIK 3-3 0-8 Nyborgs SK 9-8 Skutskärs IF 5-4 4-4 Frillesås, IF Boltic ja Finspång säilyivät Allsvenskanissa sekä Nyborg nousi uutena Allsvenskaniin. ==Lähteet== * Luokka:Jääpallon Allsvenskan-kaudet Luokka:Vuoden 2011 jääpallo Luokka:Vuoden 2012 jääpallo
Kopolymeeri

Kopolymeeri on polymeeri, joka on muodostunut kahdesta tai useammasta keskenään erilaisesta monomeeristäSanasto, Muoviteollisuus ry. Näin se eroaa homopolymeerista, jossa on vain yhdenlaisia monomeerejä. Kopolymeerejä valmistetaan polymerisoimalla eri monomeerejä eli yhdistämällä monomeerit toisiinsa. Tätä kutsutaan kopolymeroinniksi. == Kopolymeerejä == * Akryylinitriilibutadieenistyreeni (ABS) * Butyylikumi (IRR) * Nitriilikumi (NBR) * Styreenibutadieenikumi (SBR) * Styreeniakrylonitriili (SAN) * Styreenibutadieenikopolymeeri (SBC) == Katso myös == * Kestomuovi eli termoplastinen polymeeri * Elastomeeri == Lähteet == == Aiheesta muualla == * Encyclopaedia Britannica: Copolymer *
Haukijärvi (Ahmaus)

Haukijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen. Ulvilassa on toinenkin Haukijärvi. == Maantiede == Ovaalin muotoisen järven pinta-ala on 5,9 hehtaaria ja sen halkaisija on 300 metriä. Järven luusua sijaitsee järven etelärannalla, josta saa alkunsa 4,5 kilometriä pitkä Haukioja, joka laskee Sammakkalahteen ja siitä Sääksjärveen. Järven rantaviiva on 0,94 kilometriä pitkä ja ranta on pääosin ojitettua ja metsäistä suota, jota kutsutaan Haukisuoksi. Suon laitaa sivuaa kantatie 41 ja siihen liittyvä Sääksjärven kylän kautta kulkeva maantie. == Lähteet == Luokka:Kullaan järvet Luokka:Sääksjärven alue (Kauvatsanjoen valuma-alue)
Harri Mattila

Harri Mattila (s. 20. maaliskuuta 1957 Alahärmä) on suomalainen toimitusjohtaja, maanviljelijä sekä entinen Kauhavan kaupunginjohtaja ja Alahärmän kunnanjohtaja. Mattila on koulutukseltaan filosofian maisteri ja sosionomi ja lisäksi suorittanut johtamisen erikoisammattitutkinnon ja jatko- opintoja Vaasan yliopistossa yrityksen johtamisessa ja aluetieteessä. Mattila oli Alahärmän kunnan toimistovirkailija vuonna 1982, toimistosihteeri 1983-1984, talous- ja suunnittelusihteeri 1984, kunnansihteeri 1984-1993 ja Alahärmän kunnanjohtaja vuodesta 1993, kunnes vuoden 2009 alussa Alahärmä, Kauhava, Kortesjärvi ja Ylihärmä yhdistyivät uudeksi Kauhavaksi. Toimittuaan osin Alahärmän kunnanjohtajan viran ohella kuntaliitoksen muutosjohtajana vuosina 2007–2008 Mattilasta tuli liitoksen yhteydessä uuden Kauhavan ensimmäinen kaupunginjohtaja. Hänet valittiin kuuden vuoden määräajaksi, joka jatkui vuoden 2014 loppuun asti. Mattila antoi suostumuksensa kaupunginjohtajaehdokkuuteen myös jatkokaudeksi, joka olisi alkanut 1. tammikuuta 2015.Yle, uutiset, Kuntalehti, Työpaikkauutiset Hän hävisi Vaasan entiselle kaupunginjohtajalle Markku Lumiolle äänin 10-33Kuntalehti, Työpaikkauutiset. Mattila on viljellyt vuodesta 1985 Alahärmän Voltissa omistamaansa Uusi-Mattilan sukutilaa toimien sen 16:ntena isäntänä. Toukokuussa 2012 hän oli vähällä hukkua kanoottiretkellä Perhon Salamajärveen.Keskisuomalainen Vuoden 2015 alusta Mattila siirtyi kunnille ja yrityksille asiantuntija- ja analyysipalveluja tuottavan Yritystaito Group Oy:n osakkaaksi ja toimitusjohtajaksi.Kuntalehti, Työpaikkauutiset Vuoden 2016 syyskuun alusta Mattila valittiin Kainuun sote- ja maakuntauudistuksen määräaikaiseksi muutosjohtajaksi.Kuntalehti, Työpaikkauutiset Muutosjohtajuuden jälkeen Mattila on toiminut edelleen Yritystaito Group Oy:n johto- ja kehittämistehtävissä. == Lähteet == Luokka:Suomalaiset maanviljelijät Luokka:Suomalaiset yritysjohtajat Luokka:Kauhavan kunnan- ja kaupunginjohtajat Luokka:Alahärmän kunnanjohtajat Luokka:Vuonna 1957 syntyneet Luokka:Elävät henkilöt
Magdalena Wargentin

Magdalena Wargentin (4. elokuuta 1714 Turku – 8. toukokuuta, mahdollisesti 4. elokuuta 1765 Mikkelin pitäjä) oli ruustinna ja kartanonomistaja, josta tuli kuoltuaan tunnettu muumio. Sivut 334-335. Wargentinien kauppiassuku oli lähtöisin Saksasta ja he olivat tunnettuja valtaporvareita Turussa. Wargentinin isä Johan Wargentin toimi kuitenkin tuomarina, äiti oli tämän ensimmäinen puoliso ylisotakomissaarin tytär Margareta Elisabet Malm. Etunimensä Wargentin sai isänäiti Magdalena Wittfootilta, joka oli myös tunnettua turkulaista kauppiassukua. Kun Wargentinin isä nimitettiin Vähä- Savon kihlakunnantuomariksi, perhe muutti Rantasalmelle. Siellä Wargentin avioitui 18-vuotiaana 1732 Mikkelin kirkkoherraksi nimitetyn ja myöhemmin lääninrovastina toimineen Anders Heinricuksen kanssa. Perheeseen syntyi kaksitoista lasta, joista kuitenkin kahdeksan kuoli jo pienenä. Wargentin jäi leskeksi 14 vuotta itseään vanhemmasta puolisostaan 1756, mutta asui neljän lapsensa kanssa Kenkäveronniemen pappilassa vuoteen 1759 asti. Jo 1756 hän oli kuitenkin ostanut lapsuudenkotinsa perintörahoilla Sairilan säterin, jonne hän muutti avioiduttuaan kihlakunnantuomari Carl (Karl) Wilhelm Malleenin (Mallénin) kanssa. Sairila oli entinen kuninkaankartano, jonka pinta-ala oli lähes 1 900 hehtaaria ja jossa oli yksitoista torpparia. Wargentin kuoli 50-vuotiaana Sairilassa. Hänet palsamoitiin ja haudattiin Mikkelin Kirkkopuiston kirkon lattian alle. Kirkon tuhouduttua tulipalossa 1806 Wargentin ja muut lattian alle haudatut muumiot siirrettiin Savilahden kivisakastiin. 1900-luvun alussa muumioiden arkkujen kannet avattiin ja niistä tehtiin matkailunähtävyyksiä, mutta 1930-luvulla sakastin lattia muurattiin uudelleen umpeen. Wargentin mainitaan silti nykyisin museona toimivaa sakastia esiteltäessä. ==Lähteet== Luokka:Suomalaiset henkilöt Luokka:Vuonna 1714 syntyneet Luokka:Vuonna 1765 kuolleet Luokka: Muumiot
Kolmikoura (Kokemäki)

Kolmikoura on Satakunnassa Kokemäellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen. == Maantiede == Järven pinta-ala on 5,2 hehtaaria ja sen pituus on 250 metriä ja leveys 50 metriä. Järven luusua sijaitsee järven länsirannalla, josta saa alkunsa 300 metriä pitkä oja Matinjärveen, joka on 20 senttimetriä alempana. Järven rantaviiva on 1,1 kilometriä pitkä ja ranta on osin moreeni- ja kalliopohjaista metsämaastoa ja osin metsäistä suota. Järvien lähelle johtaa metsätie. == Lähteet == Luokka:Sääksjärven alue (Kauvatsanjoen valuma-alue) Luokka:Kokemäen järvet
Britteinsaarten kanavaverkoston historia

Britteinsaarten kanavaverkoston mahdollistamat vesitiekuljetukset olivat merkittävässä roolissa Yhdistyneen kuningaskunnan 1700-luvulla alkaneessa teollisessa vallankumouksessa, jolloin tieverkosto oli vasta muovautumassa keskiaikaisista poluista. Ainoa keino kuljettaa raaka-aineita ja valmiita tuotteita suuremmissa määrin oli kuormahevosten kulkueet. Ei ollut sattumaa, että ensimmäisiä kanavien ehdottajia olivat Staffordshiren keramiikkavalmistajat. Yhdistynyt kuningaskunta oli ensimmäinen valtio, joka rakensi maanlaajuisen kanavaverkoston. Kiihkeimmillään kanavien rakentaminen oli 1700- ja 1800-lukujen vaihteessa, jolloin syntyi käsite kanavamania. Kanavaverkosto laajeni aluksi nopeasti ja muodostui lähes täysin yhtenäisen kuljetusverkoston kattaen etelä-Englannin, Midlandin ja osia pohjois- Englannista ja Walesista. Kanavia tehtiin myös Skotlantiin, mutta ne eivät liittyneet Englannin kanaviin ja vain osin toisiinsakin. Poikkeuksena on Forthin–Clyden kanava ja siihen liittyneet kanavat, jotka yhdistivät Clydejoen ja Glasgown kaupungin. Kun rakennustekniikka kehittyi, vanhempia kanavia oikaistiin, rakennettiin vallituksia, kallioleikkauksia, tunneleita (esimerkiksi Harecastlen tunneli), kuljettavia kanavasiltoja, mekaanisia kanavasulkujen nostimia ja hissejä, jotka lyhensivät kanavia ja poistivat sulkuja ja sillä tavalla nopeuttivat matkoja. 1500- ja 1600-luvuilla parannettiin kaikkiaan 29 joen kulkukelpoisuutta. Näiden joukossa Thamesin sulut ja Weyjoen reitti. 1700-luvulla teollinen vallankumous kiihdytti rakentamista. Nopeinta kasvu oli kapeissa kanavissa, jotka yhdistivät nousevia teollisuusalueita Staffordshiressä ja Birminghamissa ja liitti kanaverkostoon Yorkshiren ja Lancashiren ja ulottoi Lontooseen asti. 1800-luvulla syntyi muutamia suurkanavia, kuten Kaledonian kanava ja Manchesterin kanava. 1800-luvun jälkipuoliskolla kanavat siirtyivät suuremmissa määrin rautateiden omistukseen tai kilpailemaan niiden kanssa. Tämä johti siihen, että varsinkin kapeat kanavat, joiden laivat pystyivät kuljettamaan voin noin 30 tonnia, lopettivat toimintansa. 1900-luku toi kilpailuun mukaan autokuljetukset ja vain vahvimmat kanavat säilyivät toiseen maailmaan sotaan saakka. Sodan jälkeen kaikkien jäljellä olevien kanavien toiminta väheni nopeasti. 1960-luvulla jopa suurimpia ja eniten teollisuuskäytössä olleita kanavia käytettiin vain huviristeilyihin. 1970-luvulla vapaaehtoiset alkoivat kunnostaa kanavia ja työ on jatkunut 2000-luvulla. == Katso myös == * kanavamania ==Asiasta muualla== *Lontoon kanavamuseon sivu kanavien historiasta *Canal and River säätiön sivu tuetuista kanavista Luokka:Yhdistyneen kuningaskunnan kanavat
Homopolymeeri

Homopolymeeri on polymeeri, jossa on vain yhdenlaisia monomeerejäSanasto, Muoviteollisuus ry. Homopolymeeri eroaa kopolymeeristä, jossa on kahden- tai useammanlaisia monomeerejä. == Homopolymeerejä == * Polyeteeni (PE) * Polypropeeni (PP) * Polyvinyylikloridi (PVC) * Polystyreeni (PS) * Polymetyylipenteeni (PMP) * Polymetyylimetakrylaatti (PMMA) == Lähteet == == Aiheesta muualla == * Tieteen termipankki: Homopolymeeri Luokka:Polymeerit
Colonna

Colonna on Rooman kolmas rione, jota ympäröivät lännessä Sant’Eustachio, pohjoisessa Campo Marzio ja Ludovisi, idässä Trevi sekä etelässä Pigna. Sen koko on noin 27 hehtaaria, väkiluku 2 300 ja väestötiheys 8 500 asukasta neliökilometrillä (2013). Kaupunginosa on mutkittelevan muotoinen ja sen länsiosa sijaitsee osittain antiikinaikaisen Campus Martiuksen alueella ja itäosa Pincion kukkulan rinteillä. Colonna tunnetaan ehkä parhaiten Piazza Colonnalle pystytetystä Marcus Aureliuksen pylväästä, josta koko kaupunginosa on saanut nimensä. Toinen merkittävä jäänne antiikin Roomasta on Hadrianuksen temppelin pylväikkö Piazza di Pietralla. Kaupunginosassa on myös useita suuria palatseja, kuten Italian edustajainhuoneen kokoontumispaikkana toimiva Palazzo di Montecitorio. Merkittävimpiä kirkkoja ovat Berninin enkelipatsaista kuuluisa Sant’Andrea delle Fratte, rokokootyylinen Santa Maria Maddalena, Auringon temppelin paikalle rakennettu San Silvestro in Capite sekä San Lorenzo in Lucina, yksi Rooman vanhimmista kirkoista. == Rajat == Colonnan rajat suhteessa naapurikaupunginosiin ovat seuraavat: * Sant’Eustachio: Piazza della Rotonda → Via del Pantheon → Via della Maddalena * Campo Marzio: Via degli Uffici del Vicario → Via di Campo Marzio → Piazza San Lorenzo in Lucina → Via Frattina → Piazza Mignanelli → Via dei Due Macelli → Via Capo le Case → Via Francesco Crispi * Ludovisi: Via degli Artisti → Via Sant’Isidoro → Via Vittorio Veneto * Trevi: Piazza Barberini → Via del Tritone → Via del Nazareno → Via del Bufalo → Via del Pozzetto → Piazza San Claudio → Via di Santa Maria in Via → Via delle Muratte → Via del Corso * Pigna: Via del Caravita → Piazza Sant’Ignazio → Via del Seminario File:Colonna di Marcus Aurelius - venosa.jpg|Marcus Aureliuksen pylväs File:Camera di commercio roma.jpg|Hadrianuksen temppeli File:Rear facade, Palazzo Montecitorio.jpg|Palazzo di Montecitorio File:Basilica di Sant'Andrea delle Fratte - esterno.jpg|Sant’Andrea delle Fratte File:Chiesa di Santa Maria Maddalena Roma.jpg|Santa Maria Maddalena File:San Silvestro in Capite (Rome).jpg|San Silvestro in Capite == Lähteet == == Aiheesta muualla == Luokka:Rooman kaupunginosat
Seppo Haukijärvi

Seppo Armas Haukijärvi (22. helmikuuta 1937 Lahti – 2. kesäkuuta 1997) oli suomalainen näyttelijä, ohjaaja ja näytelmäkirjailija. Haukijärvi näytteli TV- elokuvissa Miehen varjo (Tesvisio 1960), Jeppe Niilonpoika eli Talonpojan ihmeelliset seikkailut (Suomen Televisio 1960), Pikasuutarin Esko (YLE 1971), Hiekkakuningas (YLE Televisioteatteri 1972), Pimeän päivän muisto (YLE TV2 Teatteritoimitus 1977) ja Kiertue (YLE TV1 Viihdetoimitus 1982) sekä tv- sarjoissa Sirkka ja Sakari (1975) ja Suomalaisia tunnustuksia (1982). Hän ohjasi TV-elokuvan Kesätoveri vuonna 1966 yhdessä Jarmo Niemisen kanssa. Haukijärvi sai 1969 Lahden Teatterikerho ry:n Iivari-patsaan Lapualaisoopperan ohjauksesta Lahden Kaupunginteatterissa.Lahden Kaupunginteatteri: Iivaripatsaat 1960-luvulla. == Lähteet == Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset näytelmäkirjailijat Luokka:Vuonna 1937 syntyneet Luokka:Vuonna 1997 kuolleet
Lewis Baker

Lewis Renard BakerPremier League (s. 25. huhtikuuta 1995 Luton) on englantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Stoke Cityä. Baker aloitti jalkapallon Luton Townissa, josta hän 9-vuotiaana vuonna 2005 siirtyi Chelseaan.BBC Seuran juniorijoukkueissa vartuttuaan hän pelasi ensimmäisen virallisen ottelunsa Chelsean edustusjoukkueessa 5. tammikuuta 2014, kun Chelsea voitti Derby Countyn FA Cupin vierasottelussa 2–0. Baker vaihdettiin ottelussa Oscarin tilalle 87. minuutilla.BBC Toisen – ja samalla viimeisen – ottelunsa Chelseassa hän pelasi FA Cupissa Chesterfieldiä vastaan 2022. Hän pelasi Chelsea-vuosinaan lainasopimuksilla Sheffield Wednesdayssa, Milton Keynes Donsissa, SBV Vitessessä, Middlesbroughissa, Leedsissä, Readingissa, Fortuna Düsseldorfissa ja Trabzonsporissa ennen pysyvää siirtoaan Stokeen tammikuussa 2022.Lewis Baker Soccerway-sivustolla Baker on pelannut yli 40 ottelua Englannin poikamaajoukkueissa.The FA == Lähteet == Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Onni Salomaa (kirjailija)

Onni Juhani Salomaa (s. 21. maaliskuuta 1937 Iisalmen maalaiskunta) on suomalainen toimittaja ja kirjailija.Onni Salomaa SKS:n kirjailijamatrikkelissa (Arkistoitu versio) Salomaan vanhemmat olivat Eetu Salomaa ja Hanna Niskanen. Hän kävi keskikoulun.Kirjasampo.fi : Onni Salomaa == Teoksia == * Telttamatka : romaani. WSOY 1967 * Moottoripyörä : kuunnelma. 1971 * Ja illalla on kokous : kuunnelma. 1972 * Karkulainen : kuunnelma. 1973 * Kulkumies kuolee : kuunnelma. 1976 * Pojan kylämatka : kuunnelma. 1979 == Lähteet == Luokka:Suomalaiset toimittajat Luokka:Suomalaiset kirjailijat Luokka:Vuonna 1937 syntyneet Luokka:Elävät henkilöt
Onni Salomaa (säveltäjä)

Onni Aatos Salomaa (21. kesäkuuta 1919 Ulvila – 27. joulukuuta 1980 Pori) oli suomalainen muusikko, säveltäjä ja sanoittaja. Salomaa sävelsi ja sanoitti Olavi Virran levyttämät kappaleet Satulinna (1938) ja Sinulle yksin (1952), Veikko Tuomen 1953 levyttämät kappaleet Erokyynel ja Onnen tie sekä Erkki Junkkarisen 1953 levyttämän kappaleen Jäähyväistango. Hän sävelsi lisäksi Veikko Tuomen 1953 levyttämät kappaleet En tiennyt silloin ja Ohi mennyt jotka sanoitti Lauri Jauhiainen.Pomus.net : Onni Salomaa == Lähteet == Luokka:Suomalaiset muusikot Luokka:Suomalaiset säveltäjät Luokka:Suomalaiset sanoittajat Luokka:Vuonna 1919 syntyneet Luokka:Vuonna 1980 kuolleet
Matinjärvi (Kokemäki)

Matinjärvi on Satakunnassa Kokemäellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen. == Maantiede == Järven pinta-ala on 5,2 hehtaaria ja sen pituus on 450 metriä ja leveys 200 metriä. Järven luusua sijaitsee järven länsirannalla, josta saa alkunsa 3,5 kilometriä pitkä laskujoki, joka virtaa Sääksjärveen. Tulo-oja yhdistää järven Kolmikouraan. Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa, mutta se on myös soistunutta metsää. Järvellä ei ole asuntoja, mutta sen lähelle johtaa metsätie. == Historiaa == Vuoden 1855−56 Kalmbergin kartastossa järven nimenä oli "Suurisilmä". == Lähteet == Luokka:Sääksjärven alue (Kauvatsanjoen valuma- alue) Luokka:Kokemäen järvet
Kerby Rychel

Kerby Rychel (s. 7. lokakuuta 1994) on kanadalainen jääkiekkoilija, joka pelaa NHL-seura Montreal Canadiensin organisaatiossa. Hänet varattiin 21. pelaajana OHL:ään Barrie Coltsiin. NHL:ään Columbus varasi hänet ensimmäisellä kierroksella numerolla 19 vuoden 2013 varaustilaisuudessa. Rychel oli ennen vuoden 2013 varaustilaisuutta arvioitu yhdeksi lupaavimmista pelaajista ja todennäköisistä ensimmäisen kierroksen varauksista. Hänen isänsä on vuoden 1996 Stanley Cup -voittaja Warren Rychel. == Ura == === Maajoukkueura === Kauden 2010-2011 aikana Rychel oli mukana kultaa voittaneessa Ontarion joukkueessa World U-17 Hockey Challengessa. Seuraavana vuonna hän oli pronssille sijoittuneen Kanadan alle 18-vuotiaiden maajoukkueen pelaaja alle 18-vuotiaiden maailmanmestaruuskilpailuissa. Seuraavalla kaudella hänet kutsuttiin pelaamaan CHL Top Prospects Gameen. Luokka:Kanadalaiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1994 syntyneet Luokka:Elävät henkilöt
Frankie Gavin

Frankie Raymond Gavin (s. 28. syyskuuta 1985) on englantilainen nyrkkeilijä. Hän voitti kultaa nyrkkeilyn maailmanmestaruuskilpailuissa vuonna 2007 ensimmäisenä englantilaisena nyrkkeilijänä. Gavin voitti myös kevytsarjan kultaa kansanyhteisön kisoissa vuonna 2006. == Ammattiura == Gavin siirtyi ammattinyrkkeilijäksi vuonna 2009. Vuonna 2011 Gavin voitti WBO Inter- Continental mestaruusvyön Young Mutleyltä. Britannian mestaruuden Gavin voitti Junior Wirreriltä vuonna 2012. Vuonna 2014 Gavin kärsi uransa ensimmäisen tappion ottelussa Leonard Bundua vastaan hajaäänituomiolla.http://boxrec.com/media/index.php?title=Fight:1893388 Kamppailussa Bundu käytti Gavinia kanveesissa kuudennessa erässä. Vuonna 2015 Gavin otteli silloista IBF liiton mestari Kell Brookia vastaan mutta kärsi teknisen tyrmäystappion kuudennessa erässä.http://boxrec.com/media/index.php?title=Fight:1971585 == Lähteet == == Aiheesta muualla == * Gavinin ammattilaisottelutilastot BoxRec-tietokannassa Luokka:Brittiläiset nyrkkeilijät Luokka:Vuonna 1983 syntyneet Luokka:Elävät henkilöt